पाएं अपने शहर की ताज़ा ख़बरें और फ्री ई-पेपरडाउनलोड करें
मझिआंव प्रखंड के धान क्रय केंद्र पर दर्जनों किसान का धान पिछले 2 माह से ऊपर से भी अधिक दिनों से मंगा कर धान क्रय केंद्र के कर्मचारियों के द्वारा रखा गया है।उसके बावजूद भी धान का खरीद नहीं किया। किसान अवधेश यादव 14 फरवरी,सुनील यादव 26 फरवरी, आसपति देवी, विनय यादव 11 मार्च, उमेश गुप्ता, बनपतिया कुंवर, विनोद गुप्ता, राजकुमार पाल, शिवधारी यादव सभी का 14 मार्च, प्रभाकर यादव एवं दीपू साह 22 मार्च का मैसेज आया हुआ और धान क्रय केंद्र पर रखा हुआ धान नहीं लिया गया।
इसके बाद किसान नाराज होकर प्रखंड कार्यालय पर प्रखंड विकास पदाधिकारी सह अंचला अधिकारी अमरेन डांग से मुलाकात की।इसके बाद किसानों ने कहा कि धान क्रय के गोदाम इंचार्ज रणजीत चक्रवर्ती एवं एफ सी आई के इंचार्ज चौधरी के द्वारा मनमानी तरीके से लोगों का धान लिया गया। लेकिन हम लोगों का धान दो माह से धान क्रय केंद्र पर लाकर रखा हुआ है इसके बावजूद भी हम किसानों कि धान का खरीद नहीं किया गया। वही गोदाम इंचार्ज रणजीत चक्रवर्ती के द्वारा कहा गया कि गुरुवार को धान खरीद की जाएगी। उसी को लेकर हम सब धान क्रय केंद्र पर आए, लेकिन घंटों इंतजार के बाद नहीं आया तब फोन से पूछा गया तो बनर्जी ने कहा कि अब धान खरीद बंद हो गई है।
वहीं किसानों ने कहा कि कल दिन बुधवार को धान क्रय केंद्र पर रखा धान दो ट्रकों से उठाकर ले जाया गया। लेकिन आज कहा गया की धान नहीं लिया जाएगा। उसी बात को लेकर प्रखंड विकास पदाधिकारी से पूछने आया हूं। वही इस संबंध में प्रखंड विकास पदाधिकारी अमरेन डांग ने कहा कि परचेज अधिकारियों के कहने से नहीं होगा किसानों की धान खरीदी जाएगी। उधर धान की खरीद नहीं होने से किसान परेशान हैं। उनका कहना है कि इससे उनके जीवन यापन पर प्रभाव पड़ा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn